kardosdrur/scandi-wiki huggingface dataset:
Strukstrup Kirke

Strukstrup Kirke er en kirke i senromansk stil beliggende i landsbyen Strukstrup på halvøen Angel i Sydslesvig i den nordtyske delstat Slesvig-Holsten. Kirken er sognekirke i Strukstrup Sogn. Den er viet Sankt Jørgen (Skt. Georg).

Kirken er opført omkring 1230 som kampestenkirke og som den første kirke i Strukstrup Herred. Koret er dog af mursten. Korets sengotiske krydshvælvinger viser skildringer af evangelisterne. I stedet for et tårn råder kirken over et klokkestabel, som er opført 1560. Altertavlen med udskårne figurer bærer årstallet 1656. Prædikestolen er fra 1617. Kurven genfortæller secener om Jesu liv og død. Alteret er fra 1656. Ved korets nordside findet et tabernakel (sakramentskab el. sakramenthus) som gemme for monstrans og hostie i den katolske kirke. Fra før-reformatorisk tid er også triumfkorset, der fremstiller Kristus som sejrende over døden, som triumfator.

Menigheden hører under den lutherske nordtyske landskirke, tidligere den nordelbiske kirke. I den danske periode før den 2. Slesvigske krig var kirkesproget blandet dansk-tysk.

Noter

Eksterne henvisninger 

 Menighedens hjemmeside 

Kirker i Slesvig-Holsten
Angel
Con Conrad

Con Conrad (født Conrad K. Dober, 18. juni 1891, død 28. september 1938) var en amerikansk sangskriver og producer.

Biografi 
Conrad blev født i Manhattan, New York, og udgav sin første sang "Down in Dear Old New Orleans" i 1912. Conrad producerede Broadwayshowet The Honeymoon Express med Al Jolson i hovedrollen i 1913.
I 1918 skrev og udgav Conrad sange med Henry Waterson. Han medkomponerede "Margie" i 1920 med J. Russel Robinson og tekstforfatter Benny Davis, der blev hans første store hit.

I 1923 fokuserede Conrad på scenen og skrev musikken til broadwayforestillingerne: The Greenwich Village Follies, Berry Lee, Kitty's Kisses og Americana.
I 1924 iscenesatte Longacre Theatre den lille musical Moonlight med musik af Conrad og William B. Friedlander. Året efter blev Conrad og Friedlanders Mercenary Mary præsenteret på Longacre.
I 1929 flyttede Conrad til Hollywood efter han havde tabt alle sine penge på mislykkedes forestillinger. Han arbejdede derefter på film som: Fox Follies 1929, Det muntre bageri, Continental og Sangen til livet.

Conrad vandt den første Oscar for bedste sang for "The Continental i 1935, sammen med Herb Magidson.
Han døde fire år senere i Van Nuys, Californien.

Efter sin død blev Conrad indlemmet i Songwriters Hall of Fame.

Referencer

Eksterne henvisninger 
 

Sangskrivere fra USA
Køge By 1921-1928

Køge By 1921-1928 er en dansk dokumentarfilm fra 1928. Nogle af optagelserne fra denne film kan også ses i filmen Kan De huske? Køge gennem 25 Aar.

Handling 
Der er marked i Køge. Landboerne fra hele omegnen valfarter til Køge Torv. Torvekonen med brillerne sælger røgede sild for 8 øre stykket eller 3 for 25. Et udpluk af byens butikker præsenteres, blandt andet Axel Kiels sengeudstyr, H. Langkildes herreekviperingsbutik og Johan Fursøes vinhandel. Et optog gennem byen reklamerer for Rundstykke-Bal. Den første stabelafløbning på Kjøge Værft 26. juli 1921 - S/S Nerma sættes i vandet under stor festivitas. Idrætsforeningens jubilæumsfest 24. juli 1921. Urmager Aarsøe overrækker pokalen til vinderne af stafetløbet. Fodboldkamp mellem Køge Boldklub og B1903. Optagelse af spejderpiger og nogle af byens ældste borgere. Sommerfest i Køge 4.-5. august 1928 med stort festoptog.

Referencer

Eksterne henvisninger 
 

Dokumentariske optagelser
Danske film fra 1940
Danmark i 1920'erne
Køge
A545 Vikar og A546 Stella Polaris

Søværnets fartøjer A545 Vikar og A546 Stella Polaris blev oprindeligt bygget for DanPilot, hvor de blev brugt som lodsfartøjer. I forlængelse af Folketingets beslutning om at sende et maritimt bidrag til den europæiske grænse- og kystvagt, også kendt som FRONTEX, blev det besluttet at købe de to pensionerede lodsfartøjer til opgaven. Der blev ligeledes købt tre fartøjer til Marinehjemmeværnet.

Efter et hovedeftersyn på Grenaa Værft og efterfølgende sensoropgradering blev fartøjerne meldt operative d. 16. august 2019.

Joint Operation Poseidon 
Fra primo september 2019 har A545 Vikar og A546 Stella Polaris været en del af FRONTEX's Operation Poseidon, hvor enhedernes opgave bl.a. består af at støtte de græske myndigheders grænseovervågning, samt redning af immigranter i farvandet mellem Tyrkiet og Grækenland.

Kilder og henvisninger 

Søværnet
Wood

Henrik Skov Jensen, bedre kendt som Wood (født 1966, Nørrebro) er en dansk rapper.

Wood startede med at rappe i 2005 sammen med Hype, A'typisk og Lukas Graham i rapgruppen MFS.

Henrik Skov Jensen blev i 2015 idømt 4½ års fængsel for at have været overordnet leder af en hashbod på Christiania og salg af 394 kg hash.

Barndom 
Wood er født på Østerbro, men flyttede sammen med sine forældre til Jacksonville i Florida. Han er nu bosat i Danmark igen.

Kilder

Diskografi 
 Bandaniseret (2009, Kombi Records)
 Gadens Vilkår (2011, Kombi Records)

Rappere fra Danmark
Personer fra Nørrebro
Vanderup Kirke

Vanderup Kirke er en kirke i landsbyen Vanderup beliggende sydvest for Flensborg i Sydslesvig i den nordtyske delstat Slesvig-Holsten. Kirken er sognekirke i Vanderup Sogn.

Kirken er opført i 1200-tallet i romansk stil af utilhugne kampesten. Kirken var i den katolske tid et kapel og anner til Store Vi Kirke. I midten af 1700-tallet blev skibet udvidet mod vest. I 1754 blev klokketårnet ødelagt af lynnedslag. Senere blev der opført en klokkestabel mod vest. I årene efter 1920 blev der installeret nye vinduer i kirkens sydvæg. I 1925 kom våbenhuset og tagrytteren til. 

Menigheden hører under den lutherske nordtyske landskirke, tidligere den nordelbiske kirke. I den danske periode før den 2. Slesvigske krig var kirkesproget blandet dansk-tysk.

Litteratur
 M. Mørk Hansen og C. L. Nielsen: Kirkelig Statistik over Slesvig Stift med historiske og topografiske bemærkninger, 2. bind, Kjøbenhavn 1864, s. 186

Noter

Eksterne henvisninger 

 Menighedens hjemmeside
 Tegning af Vanderup Kirke fra Johann Gottfried Burman Beckers samling

Kirker i Slesvig-Holsten
Sydslesvig
Nedre Tatra

Nedre Tatra eller Lave Tatra ( ;  ) er en bjergkæde i de indre vestlige Karpater i det centrale Slovakiet .

Det ligger syd for den egentlige Tatra, hvorfra det adskilles af dalene i Váh- og Popradfloderne. Dalen dannet af Hronfloden ligger syd for Nedre Tatra-området. Bjergryggen er omkring 80 km lang, og løber vest-øst.

Čertovica-passet opdeler bjergkæden i to. De højeste toppe i de lave Tatraer ligger i den vestlige del. Ďumbier er det højeste bjerg ved 2.042 moh. Dens nabo Chopok (2.024 moh.) er tilgængelig med en stolelift, og er det mest besøgte sted i de Nedre Tatraer. Andre toppe i den vestlige del inkluderer Dereše (2.004 moh.) og Chabenec (1.955 moh.). Den højeste top i den østlige del er Kráľova hoľa (1.946 moh.). De bedste udsigter i den vestlige del er Veľká Chochuľa, Salatín, Chabenec, Skalka, Chopok, Ďumbier, Siná, Poludnica og Baba.

Der ligger adskillige Karstområder med kalksten og dolomitlag på den sydlige og nordlige del af den vigtigste højderyg, som er sammensat af granit og gnejs . Blandt mange opdagede grotter er Bystrianska jasky, Jaskyňa mŕtvych netopierov , Demänovská jaskyňa Slobody, Demänovská ľadová jaskyňa og Važecká jask. Den største kløft er Hučiaky under Salatín i Ludrová-dalen nær Ružomberok . Det højeste vandfald er under Brankov nær Ružomberok - Podsuchá (55 m højt), der kan nås med markeret (grøn) sti fra Podsuchá (20 min). Den største bjergsø er Vrbické pleso i Demanovska Dolinadalen.

Bjergene er tæt skovklædte, og deres rige fauna inkluderer bjørn, ulv og los. De alpine enge er levested for den truede tatra gemse (Rupicapra rupicapra tatrica)

Nationalpark 
De meste af Nedre Tatra er beskyttet af de Nedre Tatra Nationalpark ( Národný park Nízke Tatry), grundlagt i 1978. Nationalparkens område er 728 km² og bufferzonen tager 1.102 km², 1.830 km² i alt.

Turisme 
Turisme er meget populær i Nedre Tatra. Om vinteren er der flere skisportsstede, for eksempel Jasná, Mýto pod Ďumbierom og Tále. De er ikke kun knudepunkter for vandre- og langrendsspor, men Jasna er det største skisportssted i Centraleuropa og sammen med turistbyen Liptovsky Mikulas tilbydes også en række sommeraktiviteter såsom rafting, kajakroning, sejlsport på søen, fiskeri, et badeland med varme kilder og vandreture. De stejle nordlige skråninger i området er populære blandt klatrere. Der er også en 18-hullers golfbane nær Tále. Stien for heltene fra det slovakiske nationale oprør følger bjergkædens akse. Øverst er der flere hytter eller hoteller, der kan tilbyde overnatning for dem, der ønsker at krydse hele området fra øst til vest. Nedre Tatra er også et populært rejsemål for tjekkiske turister.

Udsigter

Kilder og henvisninger 

 Low Tatras National Park i Slovakiet. Rejse
 Kort over den østlige del af de lave Tatraer

Karpaterne
Bjerge og bakker i Slovakiet
Herb Magidson

Herbert A. Magidson (født 7. januar 1906, død 2. januar 1986) var en amerikansk sangtekstforfatter. Hans arbejde blev brugt i over 23 film og fire Broadwayrevyer.
Han vandt den første Oscar for bedste sang i 1935.

Biografi 
Magidson blev født i Braddock, Pennsylvania. Han havde en tidlig interesse i magi og var som ung medlem af Pittsburgh Association of Magicians.
Han gik på University of Pittsburgh, og arbejdede i kort tid for en musikudgiver i New York City.
Den første film han skrev sangtekster til var Revyernes revy i 1929.
Magidson flyttede derefter til Hollywood i 1929, hvor han havde kontrakt med Warner Bros. for at skrive sange til film.
I 1935 vandt han den første Oscar for bedste sang sammen med Con Conrad for hans tekst til "The Continental", brugt i Continental fra 1934, med Fred Astaire og Ginger Rogers i hovedrollerne.

Magidson blev nomineret til en Oscar for bedste sang for sangene "Say a Prayer for the Boys Over There" fra filmen Din for evigt fra 1943 og "I'll Buy That Dream" fra filmen Sing Your Way Home
Magidson skrev sangtekster til over 23 film inklusiv: Nej, Nej, Nanette fra 1930, Gift of Gab¨ fra 1934, Sangen til livet fra 1935, George White's 1935 Scandals fra 1935, King Solomon of Broadway fra 1935, Miss Pacific Fleet fra 1935, Revykongen Ziegfeld fra 1936, Hats Off fra 1936, I'd Give My Life fra 1936, Radio City Revels fra 1938 og Sing Your Way Home fra 1945.
Magidson havde sine sidste hits i 1951, inklusiv sangen "Happiness".

Magidson samarbejdede med mange sangskrivere inklusiv: Con Conrad, Allie Wrubel, Carl Sigman, Sam H. Stept og Sammy Fain. Han blev indlemmet i Songwriters Hall of Fame i 1980.

Han døde på UCLA Medical Hospital i Beverly Hills, Californien som 79-årig, fem dage før hans 80-års fødselsdag.

Referencer

Eksterne henvisninger 
 

Sangskrivere fra USA
DJ Typhoon

Sonny Buhr Pedersen (født 1969) er en dansk dj, bedst kendt som DJ Typhoon. Typhoon startede sin karriere i midten af 1980’erne som 14-årig med graffiti og break Dance. Typhoon banede vej for den danske rapper StreetMass. Han har været medlem af Nobody Beat The Beats i en årrække. Han har også samarbejdet med Tue Track. I 1991 flyttede Sonny til New York i håb om at de der dyrkede mere breakdance. Han flyttede tilbage til København i 1994

Eksterne henvisninger 
 

Dj's fra Danmark
Hardbass

Hardbass (også kendt som hard bass, Russisk hard bass, Russisk hardbass, хардбасс og хард басс) er en undergenre af scouse house, som stammer fra Rusland i de tidlige 2000'er. Musikken er karakteriseret af hoppende, hårde basbeats (også kendt som donkbas), hurtigt tempo, som regel 150-175 BPM og lejlighedsvise sangtekster eller rap. DJ Snat, Sonic Mine og XS Project er kendt for at være pionererne. Den mest bemærkelsesværdige succes fra genren er "Tri Poloski", som opnåede et bredere publikum med millioner af afspilninger.

Genren er blevet en central stereotyp af gopnik-subkulturen, hvilket refererer til unge mænd af lavere klasse fra forstadsområder, som kommer fra familier med manglende uddannelse og begrænsede indkomster. Genren er almindeligvis forbundet med brugen af Adidas-træningsdragter som en del af æstetikken. På grund af genrens voksende popularitet, begyndte hardbass-miljøer at vokse frem i flere europæiske lande i 2010'erne.

Referencer 

Musikgenrer
Carioca

Carioca (orignaltitel Flying Down to Rio) er en amerikansk romantisk Musicalkomedie fra 1933, der er kendt for at være den første film med filmparret Fred Astaire og Ginger Rogers, selvom hovedrollerne blev spillet af Dolores del Río og Gene Raymond.
Sangene i filmen blev skrevet af Vincent Youmans (musik), Gud Kahn og Edward Eliscu (sangtekster), med musikalsk ledelse og øvrige musik af Max Steiner.

Filmen blev instrueret af Thornton Freeland og produceret af Merian C. Cooper og Lou Brock. Manuskriptet blev skrevet af Erwin S. Gelsey, H. W. Hanemann and Cyril Hume, baseret på en historie af Lou Brock og et skuespil af Anne Caldwell.

Referencer

Eksterne henvisninger 
 

Amerikanske film fra 1934
Musicalfilm fra USA
Romantiske komediefilm fra USA
Sort-hvide film fra USA
Engelsksprogede film
Till Mossan!

Till Mossan! er Kal P. Dals første musikalbum. Det blev optaget live i studiet og havde mange Kal P. Dal-venner som publikum. Albummet tog fem timer at optage og solgte 100.000 eksemplarer. De bedste nåede syvende på den svenske albumliste og blev på listen i alt 14 uger.

Spor

Medvirkende 

 Kalle Pedal - Sang
 Janne Knuda - Guitar, korsang
 Jo-Jo Kamp - Bas, korsang
 Mårten Micro - Sologuitar, korsang
 Bronco Nyman - Trommer, congas
 Peps Persson - Mundharmonika, piano

Referencer 

Rockalbum fra Sverige
Album fra 1977
Ford Puma

Ford Puma kan referere til to forskellige bilmodeller produceret af Ford:
 Ford Puma (1997) − en sportscoupé produceret mellem 1997 og 2002
 Ford Puma (2019) − en SUV produceret siden 2019
San Nicolò

San Marco har flere betydninger:

 San Nicolò d'Arcidano, en by og en kommune (comune) i provinsen Oristano i regionen Sardinien i Italien
 San Nicolò Gerrei, en by og en kommune (comune) i provinsen Sud Sardegna i regionen Sardinien i Italien
 Nughedu San Nicolò, er en by og en kommune (comune) i provinsen Sassari i regionen Sardinien i Italien
Edward Eliscu

Edward Eliscu (født 2. april 1902, død 18. juni 1998) var en amerikansk sangtekstforfatter, dramatiker, producer og skuespiller, der succesfyldt skrev sange til film.

Biografi 
Eliscu blev født i Manhattan, New York City. Han gik på DeWitt Clinton High School i Manhattan, og var klassekammerat med den senere filminstruktør George Cukor.
Derefter gik han på City College of New York hvor han dimitteret med en Bachelor of Science grad, og begyndet så at arbejde som skuespiller på Broadway.

Han giftede sig med danserinden og journalisten Stella Bloch. De arbejdede for filmindustrien indtil House Un-American Activities Committee udpegede ham i 1950'erne.
Dette endte hans karriere indenfor film og senere også indenfor TV.
Eliscu flyttede, sammen med sin kones fætter Mortimer Offner, væk fra Hollywood og vendte tilbage til New York.

Eliscu blev indlemmet i Songwriters Hall of Fame i 1975.

Referencer

Eksterne henvisninger 
 

Dramatikere fra USA
Skuespillere fra New York
Personer fra New York City
Sangskrivere fra USA
Blåhatjordbi

Blåhatjordbi (Andrena hattorfiana) er en bi, som er lidt større end en honningbi, op til ca. 16 millimeter lang. Den tilhører familien gravebier og graver sine redegange i jordbunden. Dens larve lever kun af nektar fra visse blomster i kartebollefamilien, i Danmark mest hyppigst blåhat, men også de sjældnere djævelsbid og dueskabiose. De voksne bier spiser også nektar fra andre planter.

Eksterne henvisninger 
 Blåhatjordbi | Vilde Bier i Danmark
 Blåhatjordbi (Andrena hattorfiana) - Naturbasen

Referencer 

Bier
Gus Kahn

Gustav Gerson Kahn (født 6. november 1886, død 8. oktober 1941) var en tyskfødt amerikansk sangtekstforfatter. Han er kendt for at skrive sange til film og broadwayshows, og var nomineret to gange til en Oscar for bedste sang. Hans sange er blevet brugt i mere end 700 film.

Biografi 
Kahn blev født i 1886 i Koblenz, Tyskland. Søn af Theresa og Isaac Kahn, der var kvægmand.
Den jødiske familie immigrerede til USA og flyttede til Chicago i 1890. Efter eksamen fra gymnasiet arbejdede han som kontorist i en postordervirksomhed, inden han startede en af de mest succesrige og produktive karriere fra Tin Pan Alley.
Kahn giftede sig med Grace LeBoy i 1916 og de fik to børn, Donald og Irene.

I sine tidlige dage skrev Kahn specielt materiale til Vaudevillen. I 1913 begyndte han et produktivt samarbejde med den veletablerede komponist Egbert Van Alstyne, med hvem han skabte flere bemærkelsesværdige hits i æraen, inklusiv "Memories" og, sammen med Tony Jackson, "Pretty Baby". Senere begyndte han at skrive tekster til komponisten og bandlederen Isham Jones.
Dette partnerskab førte til et af Kahns mest kendte værker "I'll See You in My Dreams". der blev den engelske titel på filmen Jeg faldt for din sang fra 1951, der handlede om hans liv, med Danny Thomas i rollen som Kahn og Doris Day i rollen som Grace.

Gennem 1920'erne fortsatte Kahn med at skrive sange til Broadway såsom: Holka Polka (1925), Kitty's Kisses (1926), Artists and Models (1927), Whoopee! (1928), and Show Girl (1929). Han arbejdede derefter med at skrive sange til flere film, primært for Metro-Goldwyn-Mayer.

I 1933 blev Kahn filmsangskriver på fuld tid og bidrog til film som Carioca, Thanks a Million, Den syngende sheik, En dag på galopbanen, Hele Verden synger, Kærlighedens Symfoni, Tre smarte piger, Gøglere, San Francisco, Letsindige Marietta og Ziegfeld Girl.

Kahn havde et langt venskab med Walter Donaldson. Deres første samarbejde var sangen "My Buddy" i 1922. De fortsatte med at lave over 100 sange sammen.

Kahn døde i Beverly Hills, Californien den 8. oktober 1941 af et hjerteanfald som 54-årig.

Referencer

Eksterne henvisninger 
 

Sangskrivere fra USA
Jøder fra Tyskland
Personer fra Koblenz
Hun elsker mig ikke

Hun elsker mig ikke (orignaltitel She Loves Me Not) er en amerikansk romantisk komedie fra 1934, instrueret af Elliott Nugent og havde Bing Crosby og Miriam Hopkins i hovedrollerne.
Manuskriptet blev skrevet af Benjamin Glazer og var baseret på romanen She Loves Me Not af Edward Hope og senere skuespillet af Howard Lindsay. filmen handler om en kabaretdanser, der er vidne til et mord og bliver tvunget til at skjule sig for gangstere ved at forklæde sig som en mandlig Princeton-studerende.
Filmen er blevet genindspillet to gange som True to the Army i 1942 og som How to Be Very, Very Popular i 1955.

Filmen fik en nominering til en Oscar for bedste sang for sangen "Love in Bloom" med musik af Ralph Rainger og tekst af Leo Robin.

Referencer

Eksterne henvisninger 
 

Amerikanske film fra 1934
Romantiske komediefilm fra USA
Film fra Paramount
Sort-hvide film fra USA
Engelsksprogede film
Ďumbier

Ďumbier er med en højde på 2.043 moh. det højeste bjerg i Nedre Tatraområdet i det centrale Slovakiet. På trods af resterne af middelalderlige miner (guld, jern, antimon) er massivet nu beskyttet som en del af Nedre Tatras Nationalpark.

Den let tilgængelige top tilbyder en naturskøn udsigt over Høje Tatra, Liptov og Hron- dalen. En hytte kaldet Chata M.R. Štefánika ligger under toppen i en højde af 1.740 moh. Ďumbier, såvel som det nærliggende bjerg Chopok, kan nås ved at følge vandrestierne enten fra nord, fra dalene Demänovská dolina og Jánska dolina, eller fra syd fra busstoppestedet Trangoška.

Kilder og henvisninger 

Bjerge og bakker i Slovakiet
It's Okay to Not Be Okay

It's Okay to Not Be Okay er en sydkoreansk tv-drama/serie på 16 episoder (+ 3 specialepisoder). Hovedrollerne spilles af henholdsvis Kim Soo-hyun (Moon Gang-tae), Seo Ye-ji (Ko Moon-young), Oh Jung-se (Moon Sang-tae) og Park Kyu-young (Nam Ju-ri).

Eksterne henvisninger 
 

Sydkoreanske tv-serier fra 2020'erne
Tv-programmer fra tvN
Dramaserier fra Sydkorea
Store Solt Kirke

Store Solt Kirke er en kirke i romansk stil, beliggende på en forhøjning øst for Bondeåen og Soltbro ved vejen til Egernfjord i landsbyen Store Solt i Sydslesvig i den nordtyske delstat Slesvig-Holsten. Kirken er sognekirke i Store Solt Sogn.

Kirken antages at være bygget i første halvdel af 1200-tallet. Koret er dog yngre. Den massive kirkebygning er opført af utilhugne kampesten, dog er hjørnerne af tilhugne sten, dens vestlige gavl af mursten. Koret er hvælvet, skibet dog ikke. Kirken lå dengang tæt på den dengang flere gange større Træsø.

Granit-døbefonten er fra 1200-tallet og viser reliefer fra Paulus, Petrus og evangelistsymbolerne. Drager på døbefontens fod knyttes til den old-nordiske stil. Prædikestolen er i renæssancestil fra 1614. Altertavlen fra omkring 1700 i akantusbarok. Alterbilledet er fra 1920 og illustrerer Lazarus' opstandelse. Pulpituret er smykket med relieffer fra Jesu Liv. Triumfkorset over koret er fra 1400-tallet og dermed fra før-reformatorisk tid. Korset fremstiller Kristus som sejrende over døden. Kirkeskibet Urania blev 1719 skænket af søfarendes familie Detleffsen. Originalen er nu på Søfartsmuseet i Flensborg. Orglet er fra 1848. Et ældre orgel var skænket 1810 af gårdmand Jacob Henningsen i Kollerup. Kirken råder over hverken tårn eller klokke. Ved den vestre gavl står i stedet en klokkestabel med spir og vejrhane.

Menigheden hører under den lutherske nordtyske landskirke, tidligere under den nordelbiske kirke. I den danske periode før den 2. Slesvigske krig var kirkesproget blandet dansk-tysk.

Eksterne henvisninger

 Menighedens hjemmeside
 Tegning af Store Solt Kirke fra Johann Gottfried Burman Beckers samling

Noter 

Kirker i Slesvig-Holsten
Angel
William Rehnquist

William Hubbs Rehnquist (født 1. oktober 1924, død 3. september 2005) var en amerikansk advokat og jurist, der var dommer ved Højesteret i USA i 33 år, først som en mening medlem fra 1972 til 1986 og derefter som højesteretspræsident fra 1986 indtil hans død i 2005.

Personlige liv 
Rehnquist giftede sig med Natalie "Nan" Cornell den 29. august 1953. Hun er datter af en succesrig San Diego-læge, hun arbejdede som analytiker for CIA før deres ægteskab. Parret havde tre børn: James, en advokat og college-basketballstjerne, Janet, en advokat og Nancy, en redaktør (inklusive hendes fars bøger) og husmor.

Referencer

Yderligere læsning

Eksterne henvisninger 

Højesteretsdommere fra USA
Advokater fra USA
Personer fra Milwaukee